Visavertis pagrindinis ėdalas yra pagamintas taip, kad kačiukui nereikėtų duoti jokių papildų ir jis gautų visas reikiamas maistingąsias medžiagas, bet tam tikri produktai, pvz., gardėsiai, užkandžiai ir kai kurie vien tik mėsos ar žuvies produktai (papildomas ėdalas), nėra subalansuoti mitybos požiūriu ir vien jų nepakanka. Jei šeriate kačiukus papildomais produktais, pasirūpinkite, kad jie gautų subalansuotą ėdalą.Atrodytų, duodami kačiukui gardėsių užmegsite su juo puikų ryšį, tačiau, kol kačiukas dar auga, negalima pamiršti kai kurių dalykų.Kąsneliai nuo jūsų stalo ne visada tinka kačiukui. Žmonių maistas dažniausiai būna riebus ir labai kaloringas, bet jame mažai kačiukams reikalingų maistinių medžiagų. O kai kurie maisto produktai kačiukams arba katėms gali pakenkti arba sudirginti jiems skrandį.Dauguma kačių gardėsių gaminami negalvojant apie kačiukus ir gali būti labai kaloringi. Be to, jei gardėsio gabalai dideli, kačiukas gali užspringti.Geriausia palūkėti, kol kačiukas paaugs, ir tik tada palepinti gardėsiais, bet ir tada turėtumėte žiūrėti, ar jie tinka kačiukui. Kai kačiukas paauga ir gali paskanauti gardėsių bei užkandžių, jų kalorijų kiekis neturėtų sudaryti daugiau nei 10–15 proc. dienos normos, o pagrindinio ėdalo kiekį tada turėtumėte tiek pat sumažinti.